Държавен вестник, бр. 19, 2010 г., стр. 47

БРОЙ  19	
Д Ъ Р Ж А В Е Н  В Е С Т Н И К 	
СТР.  47  
Подмярка „Поддържане на характеристики на ландшафта“
Специфични декларации за направление „Традиционно отглеждане на овощни култури“
Декларации 1, 2 и 4 са задължителни и ако не ги отбележите, то заявлението ще се счита за 
некоректно попълнено и ДФЗ – РА няма да Ви допусне за участие по направлението.
По т. 1 Вие декларирате, че водите дневник за проведените химични обработки и употребените 
торове, подобрители на почвата и биологично активни вещества за всеки парцел. Този дневник е по 
образец, одобрен от министъра на земеделието и храните. Попълването на този дневник не озна­
чава, че Вие не трябва да водите дневник на стопанството (т. 3 от Общите декларации). Ако бъде 
установено, че дневниците не са налични или не са попълвани редовно, ДФЗ – РА може да откаже 
или намали подпомагането по направлението.
В декларация по т. 2 Вие декларирате, че ще информирате РСРЗ преди прилагането на проду­
кти за растителна защита чрез авиационна техника. От РСРЗ ще Ви бъде даден входящ номер на 
подаденото от Вас писмено уведомление, който Вие трябва да пазите и представяте на ДФЗ – РА 
при поискване.
Отбележете полето в декларацията 3 за използваните продукти за растителна защита (ПРЗ) 
от втора (ограничена) категория, САМО ако възнамерявате да използвате през текущата година 
такива продукти (за растителна защита). Обърнете внимание, че ако тук сте отбелязали полето 
срещу тази декларация, в специфичните документи по същото направление ще трябва да предоста­
вите копие от притежавания от Вас документ за преминато обучение за работа с ПРЗ от тази 
категория. 
В декларация 4 декларирате, че сте предлагали и няма да предлагате на пазара плодовете от 
овощната градина – това е изискване по управление на направлението.
Специфични документи за направление „Традиционно отглеждане на овощни култури“
Ако сте отбелязали в специфичните декларации по т. 3 по направлението, че ще използвате 
ПРЗ от втора (ограничена) категория през текущата година, то трябва задължително да приложите 
към заявлението един от следните документи: 
· 
Копие от свидетелство за преминат курс на обучение за употреба на продукти за растител­
на защита от втора (ограничена) категория, което се издава от НСРЗ. Документът е необходим 
САМО ако възнамерявате да използвате такива продукти през текущата година.
ИЛИ
·	
Копие от диплома за висше агрономическо образование или средно земеделско – растение­
въден профил – САМО ако възнамерявате да използвате продукти за растителна защита от втора 
(ограничена) категория през текущата година.
· 
Удостоверение от Националната служба за съвети в земеделието, че овощната градина 
отговаря на изискванията на направление „Традиционно отглеждане на овощни култури“ от мяр­
ка „Агроекологични плащания“ на ПРСР. Това удостоверение се прилага САМО при подаване на 
„Заявление за подпомагане“, т.е. през първата година от поемане на 5-годишното задължение. 
Този документ е задължителен и ако не се приложи, то заявлението ще се счита за некоректно 
попълнено и ДФЗ – РА няма да Ви одобри за участие по направлението. 
Не забравяйте да се разпишете и да оставите печат, ако сте ЕТ или юридическо лице, в края 
на секцията по направление „Традиционно отглеждане на овощни култури“!
ВАЖНО !
Имате възможност да засадите по 10 млади дръвчета на хектар в традиционната овощна 
градина за целия период на подпомагане (за 5 години), като за тази дейност Вие няма да 
получавате подпомагане. 
В удостоверението служителят на НССЗ трябва ЗАДЪЛЖИТЕЛНО да отбележи дали ще 
засаждате нови дръвчета. 
Подмярка „Опазване на почвите и водите“
Специфични декларации по направление „Въвеждане на сеитбообращение за опазване на 
почвите и водите“
Специфичната декларация е свързана с предоставения петгодишен план за поне четириполно 
сеитбообращение  и управление на хранителните вещества през годината, в която сте одобрени 
за участие с парцели по това направление. Когато кандидатствате за първа година, не трябва да 
отбелязвате декларацията, но тя е задължителна при подаване на „Заявлението за плащане“ през 
всяка следваща година.